Sveitsergarden

Sveitsergarden er i dag en styrke av sveitsiske leiesoldater som tjenestegjør som pavens livgarde og Vatikanets forsvar. Deres offisielle språk er tysk.

Det har vært flere «sveitsergarder» som har tjent forskjellige europeiske fyrstehus og makter, deriblant den sveitsiske Cent-Garde («hundre vakter») som tjenestegjorde ved det franske hoffet fra 1497 til 1830 og var den første sveitsergarden, og flere andre på 1700-tallet. Nå er det bare pavens sveitsergarde som fortsatt eksisterer.

Historie 
Fra 1400- til 1800-tallet var det flere leiesoldater fra Sveits, på tysk opprinnelig kalt Reisläufer, i tjeneste som drabanter, livvakter og soldater for ulike europeiske fyrstehus og andre makter som kunne betale. De var i likhet med de tyske landsknektene kjent for sitt mot, sin lojalitet, disiplin og stridsdyktighet, samt for sine ekstravagante drakter av fargerike stoffer. Slike tropper av sveitsiske soldater ble flere steder kalt Sveitsergarden. Den mest kjente av disse er Sveitsergarden i Vatikanet som ankom som leiesoldater til Roma 22. januar 1506.

Den pavelige sveitsergardens mest kjente slag kom i 1527, ved invasjonen og plyndringen av Roma. Omtrent hele Sveitsergarden ble massakrert på trappen til Peterskirken. Av 189 vakter overlevde bare 42, men deres mot sikret at Pave Klement VII unnslapp ned passeto, en indre korridor i muren som går fra Vatikanet til Castel Sant'Angelo.

En populær myte sier at de tradisjonelle, gule, blå og røde uniformene som Sveitsergarden bærer, ble utformet av kunstneren Michelangelo. Men sannheten er at disse uniformene ble designet i 1905 av en kommandant i Sveitsergarden. Den myke baretten, det vil si alpelua, vamsen og bukser med slisser og i sterke farger etterlikner imidlertid landsknektenes klesmote tidlig på 1500-tallet.

I 1988 ble Sveitsergardens nye kommandant Alois Estermann og hans kone funnet myrdet i leiligheten sin. Estermann hadde bare ti timer tidligere blitt utnevnt til den 31. kommandant i Sveitsergarden. Mannen som drepte dem, og senere seg selv, var en misfornøyd ung visekorporal som følte seg forbigått i forbindelse med en medaljeutdeling. I 1981 forsøkte Estermann forgjeves å beskytte pave Johannes Paul II fra mordforsøket til Mehmet Alì Agça. Da skuddet kom, hoppet Estermann inn i pavens kjøretøy for å beskytte paven, men rakk det ikke tidsnok.

Sveitsergarden i dag 
Styrken er i dag begrenset til ett enkelt kompani, og har vanligvis en total styrke på 135 personer, heri medregnet en feltprest. Soldatene er opplært og utstyrt med moderne våpen og taktikk, men har også opplæring i bruk av sverd og hellebard.

Kravene til gardistene er strenge. De må være menn, tilhøre den romersk-katolske tro, ha sveitsisk nasjonalitet, ha gått rekruttskolen og tjenestegjort tre år i det sveitsiske forsvaret, og ha god vandelsattest. Rekruttene må dessuten være mellom 19 og 30 år og minst 174 cm høye.

De fleste sveitsergardistene kommer fra kantonen Wallis, der befolkningen er fransk- og tyskspråklig.

Edsavleggelse 

Nye rekrutter avlegger årlig sin ed i Cortile di San Damaso den 6. mai, årsdagen for Sacco di Roma, plyndringen av Roma.

Gardens feltprest leser følgende ed på tysk:
Ich schwöre, treu, redlich und ehrenhaft zu dienen dem regierenden Papst [pavens navn]  und seinen rechtmäßigen Nachfolgern, und mich mit ganzer Kraft für sie einzusetzen, bereit, wenn es erheischt sein sollte, selbst mein Leben für sie hinzugeben. Ich übernehme dieselbe Verpflichtung gegenüber dem Heiligen Kollegium der Kardinäle während der Sedisvakanz des Apostolischen Stuhls. Ich verspreche überdies dem Herrn Kommandanten und meinen übrigen Vorgesetzten Achtung, Treue und Gehorsam. Ich schwöre, alles das zu beobachten, was die Ehre meines Standes von mir verlangt.

(Jeg sverger trofast, redelig og ærefullt å tjene den regjerende Pave [pavens navn]og hans rettmessige etterfølgere (...))

Deretter går rekruttene én etter én til fanen og sverger med høyre hånd.

Ich, Hellebardier [rekruttens navn], schwöre, alles das, was mir soeben vorgelesen wurde, gewissenhaft und treu zu halten, so wahr mir Gott und seine Heiligen helfen.

Litteratur 
 Gaston Castella: So ist die Treue dieses Volkes. Die Schweizer im Dienste des Vatikans. Die Geschichte der Päpstlichen Schweizergarde mit Farbtafeln von Fred Fay. Fraumünster-Verlag A.G. Zürich 1942.
 Remo Ankli: Die Schweizergarde in den Jahren vor dem Sacco di Roma (1518–1527). Eine Analyse der Briefe von Gardehauptmann Kaspar Röist an den Rat in Zürich , in: Schweizerische Zeitschrift für Religions- und Kulturgeschichte 99 (2005), S. 251-266
 Ulrich Nersinger: Soldaten des Papstes. Eine kleine Geschichte der päpstlichen Garden. Nobelgarde, Schweizergarde, Palatingarde und Gendarmerie, Ruppichteroth: Ed. Kirchliche Umschau, 1999
 Die päpstliche Schweizer Garde. Zeitgenössische Stiche u. Aquarelle vom 16. bis zum 20. Jahrhundert aus der Privatsammlung des Roman Fringeli. Regensburg 2006.
 Paul M. Krieg/Reto Stampfli: Die Schweizergarde in Rom. Überarbeitete und erweiterte Neu-Ausgabe 2006. Eine aktualisierte Neu-Ausgabe des Werkes aus dem Jahre 1960 von Paul M. Krieg (1890–1984). orell füssli Verlag AG
 Robert Walpen: Die Päpstliche Schweizergarde Acriter et Fideliter – Tapfer und Treu. Offizielles Jubiläumsbuch des Fördervereins "500 Jahre Päpstliche Schweizergarde". Verlag Ferdinand Schöningh GmbH 2005.
 Ulrich Nersinger, Gero P. Weishaupt: Pontificia Cohors Helvetica (1506–2005) Geschichte der Schweizergarde. lateinisch. Verlag nova & vetera. 2005
 Vincenz Oertle: Vom "Remington" zum Sturmgewehr 90. Die Schußwaffen der Päpstlichen Schweizergarde. Geschichte und Bestandesaufnahme. Thesis Verlag Zürich, 2001
 Antonio Serrano: Die Schweizergarde der Päpste. Eine historische Publikation der Schweizergarde in Deutsch, Italienisch, Französisch und Englisch. 3. aktualisierte Auflage von 2005 aus der Druckerei und Verlagsanstalt "Bayerland GmbH".
 Robert Durrer: Die Schweizergarde in Rom und Die Schweizer in Päpstlichen Diensten. 1. Teil. Verlag Räber & Cie. Luzern 1927.
 Glauco Benigni: Die Schutzengel des Papstes. Ein spannender Einblick in den Sicherheitsapparat des Vatikans. St. Benno-Verlag GmbH Leipzig. 2005

Eksterne lenker 
 

Armeer
Kirkestaten
Vatikanstaten
Gardister